open-index/open-wikipedia-markdown huggingface dataset:
Pedro Calderón Ceruelo

**Pedro Calderón de la Barca Ceruelo**, II marqués de Algara de Gres, nado en Madrid o 9 de abril de 1864 e finado na mesma cidade en 1940, foi un político español.

## Traxectoria 
Fillo de Pedro Calderón de la Barca Herce Collantes. Foi nomeado profesor da Real Academia de Xurisprudencia e Lexislación en 1888. Foi xefe de negociado do Ministerio de Graza e Xustiza. Membro do Partido Conservador, foi elixido deputado polo distrito de Ortigueira nas eleccións de 1896. Volveu ser elixido deputado polo distrito de Arzúa nas eleccións de 1899. Nas eleccións de 1907 foi elixido deputado polo distrito de Corcubión, pero renunciou á acta o 10 de marzo de 1908. Nas eleccións de 1914 foi elixido deputado polo distrito de Muros.

Herdou o título de marqués de Algara de Gres á morte do seu tío Manuel Calderón de la Barca Herce Collantes.

## Vida persoal 
Casou con Carmen Mélida Labaig (1874–1923) e foi pai de Pedro Calderón de la Barca Mélida (n. 1897).

## Notas
Mel de abellón

***Mel de abellón*** é unha novela de Torgny Lindgren, publicada por vez primeira en 1995 co título orixinal en lingua sueca de ***Hummelhonung***.

## Trama 
Unha escritora, logo de dar unha charla nunha vila de Västerbotten, no norte de Suecia, remata vivindo nunha aldea illada cun home ancián que a vai recoller. O home, Hadar, ten un irmán chamado Olof que vive noutra casa a unha curta distancia, pero os irmáns evítanse como á peste e levan moitos anos sen teren contacto. Doentes os dous, a súa única esperanza é sobrevivir ó outro. O único modo que ten Hadar para saber que Olof segue vivo é ver se sae fume da súa cheminea.

A chegada da escritora convértese en catalizador: os irmáns comezan a desvelarlle o seu pasado, e ao tempo ela sérvelles de canle de comunicación por primeira vez en décadas, aínda que sexa de forma indirecta.

## Adaptacións 
A novela foi adaptada a ópera en 2001 por Carl Unander-Scharin. Foi traducida ao galego por Marta Dahlgren, publicada en 2013 pola Editorial Hugin e Munin.

## Notas 
## Véxase tamén 
### Ligazóns externas 
* Ficha  na web da editorial.
Mámoa do Rei (Redondela)

A **Mámoa do Rei** é unha mámoa pertencente ao complexo arqueolóxico de Monte Penide, na parroquia de Trasmañó ou na de Negros (Redondela).

## Características
A mámoa posúe planta poligonal orientada cara ao leste e conserva seis ortóstatos ou lousas que forman no seu interior unha cámara. O túmulo de terra é dun diámetro de 15 metros e uns 2,5 de altura.

O estado de conservación está alterado por mor de causas humanas, coma estradas asfaltadas ou postes telefónicos. Ademais, existen diversas raposeiras e vexetación propia do bosque que altera o túmulo. No seu interior foron atopados restos arqueolóxicos prehistóricos, coma cerámicas, ferramentas de pedra, punta de frecha de sílex e outros enxovais..

O túmulo era coñecido desde a década de 1950 tras as prospeccións realizadas por Ramón Sobrino Lorenzo-Ruza. Despois, a mámoa sufriu abandono e deterioración, conservando só algúns dos esteos in situ. No verán do 2001, unha intervención arqueolóxica reconstruíu o monumento, reintegrando a lousa que cobre a cámara, partida en dous, ademais de recuperar diversos materiais cerámicos e líticos.

Na actualidade está catalogada coma Ben de Interese Cultural..

## Notas 
## Véxase tamén 
### Bibliografía 
* Hidalgo Cuñarro, J. M. (1985): *Redondela Arqueoloxía*, Concello de Redondela.

### Outros artigos 
* Redondela
* Monte Penide
* Megálitos de Galicia
### Ligazóns externas 
* Museo Virtual do Monte Penide Prehistórico.  Desenvolvido polo Concello de Redondela e a Axencia Galega de Desenvolvemento Rural.
* "Monte Penide luce su arte rupestre", artigo no *Faro de Vigo*, 7 de outubro de 2013 .
*https://terrasdepontevedra.org/patrimonio/mamoa-do-rei/
Jacob Roggeveen

**Jacob Roggeveen**, nado en Middelburg o 1 de febreiro de 1659 e finado na mesma cidade o 31 de xaneiro de 1729, foi un explorador neerlandés, comisionado para atopar a Terra Australis que descubriu accidentalmente a Illa de Pascua.

## Traxectoria 
Era fillo de Arend Roggeveen, erudito que interesado pola cartografía e a navegación, estudou a localización da mítica Terra Australis e en 1675 chegou a propoñerlle a súa procura ao parlamento holandés  Jacob estudou dereito e foi desde 1683 notario na súa cidade natal. En 1706 entrou nas Compañía Holandesa das Indias Orientais, exercendo como*Raadsheer van Justitie* ("xuíz supremo") en Batavia desde 1707 ata a súa volta á súa cidade natal en 1714. Alí entrou nas controversias relixiosas locais da época, apoiando aó predicador liberal Pontiaan van Hattem co panfleto ''De val van 's werelds afgod* ("A caída do ídolo mundial") que publicou na súa primeira parte en 1718, porén o concello confiscou a tiraxe, queimándoa en público. Jacob estableceuse na localidade próxima de Vlissingen e máis tarde na pequena vila de Arnemuiden tamén próxima, onde publicou a segunda e terceira parte do seu panfleto.

## Exploracións 
miniatura|300px|Itinerario da expedición de Roggeveen

Seguindo as ideas do seu pai, o 1 de agosto de 1721 partiu ao servizo da Compañía Holandesa das Indias Occidentais cunha expedición que tiña o propósito de atopar a Terra Australis. Consistía de tres barcos, o *Arend*, o *Thienhoven*, e o *Afrikaansche Galey* e contaba con 223 tripulantes, entre eles o seu irmán Jan.
miniatura|esquerda|Moeda conmemorativa samoana dos 250 anos da chegada a Samoa de Jacob Roggeveen

Roggeveen dirixiuse cara ás Canarias seguiu por Trindade para se dirixir cara ao Estreito de Le Maire continuando ao sur ao longo do paralelo 60 sur para entrar no océano Pacífico aportando preto de Valdivia. Visitou o Arquipélago Juan Fernández, onde permaneceu do 24 de febreiro ao 17 de marzo, avistando a illa coñecida pola poboación local como Rapa Nui o 5 de abril de 1722, domingo de Pascua e que bautizaron illa de Pascua  A expedición seguiu camiño polo Arquipélago Tuamotu, as Illas da Sociedade e Samoa, tras perder un dos navíos, o *Afrikaansche Galey* e coa tripulación exhausta, os navíos restantes diríxonse a Batavia, chegando o 5 de outubro, alí as autoridades arrestaron a Roggeveen por violar o monopolio da Compañía das Indias Orientais, confiscaron os navíos e venderon a carga. Posteriormente liberárono e compensaron á expedición polas perdas causadas, amais de pagar á tripulación. En 1723 Roggeveen volveu aos Países Baixos e publicou a cuarta parte de *De val van 's werelds afgod''.

## Notas
Acanthops parafalcata

***Acanthops parafalcata*** é unha especie de insecto da orde Mantodea, da familia Acanthopidae, da subfamilia Acanthopinae e da tribo Acanthopini.

## Denominación 
Esta especie foi descrita por Lombardo e Ippolito en 2004.

## Localización 
*Acanthops parafalcata* foi descuberta en Trindade e Tobago.

## Notas
Vox

**Vox** (latín: *Voz*) é un partido político español conservador. Foi fundado en decembro de 2013 coa intención de presentar candidatura nas eleccións ao Parlamento Europeo de 2014, o seu presidente é Santiago Abascal​ e o seu secretario xeral é Ignacio Garriga. É considerado por moitos como unha formación de ultradereita, aínda que tamén foi situado por algúns medios na dereita do espectro político. 

Naceu grazas ó pulo de antigos militantes do Partido Popular; entre eles Santiago Abascal Conde, José Antonio Ortega Lara, José Luis González Quirós, Enrique Álvarez, Cristina Seguí, Ana Velasco Vidal-Abarca, Ignacio Camuñas Solís, Iván Espinosa de los Monteros e María Jesús Prieto-Laffargue.

## Ideoloxía 
No seu manifesto fundacional, o partido defende a necesidade de rexeneración política do Estado constitucional e expón como principios inspiradores do partido a indisoluble unidade da Nación española, a reforma do Estado das autonomías e a recentralización do Estado, o fomento da separación de poderes e a independencia da xustiza, o impulso dunha nova lei de partidos e unha nova lei electoral, a mellora do papel internacional de España e a reforma da lei do aborto, entre outros.

Na súa mensaxe, Vox incluíu elementos islamófobos,​ reivindicación de valores tradicionais como a caza e a tauromaquia,​ nacionalismo centralista, rexeitamento do aborto e propostas económicas liberais,​ en contraste neste último aspecto coas posicións máis estadistas de partidos nórdicos de dereita coma os Verdadeiros Finlandeses ou o Partido Popular Danés.

## Resultados electorais 
### Eleccións xerais 
### Eleccións ao Parlamento Europeo 
### Eleccións autonómicas 
#### Parlamento de Andalucía 
#### Parlamento Vasco 
## Notas 
## Véxase tamén
### Ligazóns externas 
* Páxina web
Het Goede Doel

miniatura|dereita|250px|Het Goede Doel en concerto no ano 2008.
**Het Goede Doel** (**HGD** en galego: *A Boa Causa*) é un grupo de pop holandés, que foi creado no ano 1979 na cidade de Utrecht e nos inicios da década dos noventas xa estaba activo. No ano 2001 uniuse de novo. O grupo foi máis coñecido cos números de België, Vriendschap e Gijzelaar.

## Membros 
### Formación 
* Henk Westbroek - voz
* Henk Temming - voces, teclados
* Geert Keysers - teclados
* Hans van den Hurk - batería
* Joost Vergoossen - guitarra
* Peter Hermesdorf - saxofón
* Richard Ritterbeeks - guitarra baixo

### Ex-membros 
* Sander van Herk - guitarra
* Stephan Wienjus - baixo
* Ab Tamboer - batería
* Marjolein Spijkers - voz
* Valerie Koolemans Beijnen - voz
* Carmen Gomes - voces
* Hans Boosman - batería
* Ronald Jongeneel - teclados
* Dennis Ringeling - guitarra baixo
* René Meister - teclados
* Ron Visser - batería
* Toni Peroni - batería
* Gerbrand Westveen - saxofón, teclados, lírica

## Discografía 
* *België* (1982)
* *Tempo doeloe* (1983)
* *Mooi en onverslijtbaar* (1986)
* *Live!!!* (1987)
* *Iedereen is anders volgens het Goede Doel* (1988)
* *Souvenir* (1989)
* *Het beste van het Goede Doel* (1991)
* *Geef de mensen wat ze willen* (2001)
* *Gekkenwerk* (2008)
* *Liefdewerk* (2011)

## Véxase tamén 
### Ligazóns externas 
* A páxina web oficial de *Het Goede Doel*
Pasantes

Como topónimo **Pasantes** pode referirse a:

;En Galiza
***Pasantes**, lugar da parroquia de Triacastela, no concello de Triacastela;
***As Pasantes**, lugar da parroquia de Vimianzo, no concello de Vimianzo;
***Os Pasantes**, lugar da parroquia de Coucieiro, no concello de Muxía.

## Véxase tamén
### Outros artigos
Juan Bautista Antequera y Bobadilla

thumb|Juan Bautista Antequera.

**Juan Bautista Antequera y Bobadilla** nado en San Cristóbal de la Laguna, Tenerife o 1 de xuño de 1823 e finado en Alhama de Murcia, Murcia no 1890. Foi un militar e político español, Vicealmirante da Armada Española e Ministro de Mariña.

## Carreira militar 
Ingresou na Real Armada Española como gardamariña en 1838. Distinguiuse nos sitios das sublevadas Alacant e Cartagena, polo que lle foi concedida a Cruz de San Fernando. Ao mando do bergantiño *Galiano* na Habana loitou contra as expedicións piratas. Na guerra de África, en 1859, tomou parte nos combates de Río Martín, Larache e Arcila, séndolle concedido polo seu comportamento o emprego de Coronel de Infantaría de mariña. Durante a guerra hispano-suramericana de 1865, tomou o mando da fragata blindada *Numancia* ás ordes do Almirante Casto Méndez Núñez asistindo ao bombardeo de Valparaíso e ao combate do Callao. Efectuou co seu buque a viaxe de circunnavegación á terra.

Xa co emprego de contraalmirante, foi nomeado Comandante Xeral do Apostadeiro de Filipinas.

## Carreira política 
Foi elixido senador do Reino pola provincia das Canarias nas Cortes de 1871, 1872 e 1876, por Alacant en 1877 e nomeado senador vitalicio en 1884.

Como Ministro de Mariña, foi o creador da Revista Xeral de Mariña, a Colección Lexislativa, códigos e regulamentos.

Foi inhumado no Panteón de Mariños Ilustres o 4 de setembro de 1922.

## Notas
Rafael Antonio Orense

**Rafael Antonio de Orense Figueroa**, nado en Padrón en 1845 e finado en Santiago de Compostela o 27 de abril de 1887, foi un político galego.

## Traxectoria 
Foi deputado provincial da Coruña. Foi elixido deputado polo distrito de Padrón nas eleccións de abril de 1872 e volveu ser elixido deputado polo mesmo distrito nas eleccións de 1876. Nas eleccións de 1881 foi elixido deputado polo distrito de Cambados e nas de 1886 volveu ser elixido polo distrito de Padrón.

## Vida persoal 
Casou con Benigna Artime Santamarina, filla de Benigno Artime Álvarez, que finou en 1876.

## Recoñecementos 
* Cabaleiro Gran Cruz da Orde do Cristo de Portugal.
* Comendador de número da americana de Isabel a Católica.
* Xefe superior honorario de Administración civil.

## Notas 
## Véxase tamén 
### Bibliografía 
*
Asemblea de Monforte

Co termo **Asemblea de Monforte** podemos referirnos a:

***I Asemblea Agraria de Galicia**, celebrada en Monforte de Lemos en 1908.
***II Asemblea Agraria de Galicia**, celebrada en Monforte de Lemos en 1910.
***III Asemblea Agraria de Galicia**, celebrada en Monforte de Lemos en 1911.

***IV Asemblea Nacionalista**, celebrada en Monforte de Lemos en 1922.
Ikechukwu Uche

**Ikechukwu Uche**, nado en Lagos o 5 de xaneiro de 1984, é un futbolista nixeriano. Xoga de dianteiro. É irmán do tamén futbolista Kalu Uche.

## Traxectoria 
Comeza a xogar en España no SD O Val, fichando ao ano seguinte polo Racing de Ferrol, co que disputaría 24 encontros en Segunda División no primeiro ano. Tralo descenso do equipo a Segunda División B fichou polo Recreativo de Huelva, co que ascendeu a Primeira División no ano 2006 e se proclamou máximo anotador de Segunda División.

Ao final da tempada seguinte fichou polo Getafe CF, tamén en Primeira División, e ao cabo de dous anos polo Real Zaragoza, onde sufriu dúas importantes lesións consecutivas, rotura do ligamento cruzado anterior superior e rotura do menisco interno, o que impediu que tivera continuidade e se fixera cun oco no equipo titular.

En agosto de 2011 ficha polo Villarreal CF, quen o cede ao Granada CF o primeiro ano. Na tempada 2012/13 volve ao Villareal, co que acada o ascenso a Primeira División.

## Véxase tamén 
### Ligazóns externas 
* Ficha do xogador en bdfutbol.com 
* Historial de traspasos do xogador
Juan de la Cierva

Co nome **Juan de la Cierva** podemos referirnos a:

***Juan de la Cierva Soto**, avogado e notario. 
***Juan de la Cierva Peñafiel**, político e ministro de España (1864-1938).
***Juan de la Cierva Codorníu**, inventor español, fillo do anterior (1895-1936).
***Juan de la Cierva Hoces**, inventor, enxeñeiro español e primeiro español en recibir un Premio Oscar (n. 1929).
IV Asemblea Nacionalista

A **IV Asemblea Nacionalista** celebrouse en Monforte de Lemos do 18 ao 20 de febreiro de 1922.

## Historia e características 
miniatura|dereita|Outra estampa do mesmo evento.
A partir da I Asemblea Nacionalista producíronse diverxencias entre o grupo de Ourense, conservador e contrario á participación electoral e o da Coruña de tendencia liberal-progresista e partidaria da vía política e da colaboración con outros partidos non nacionalistas.

Entre os participantes estiveron: Xaime Quintanilla, Euxenio Charlón e Ramón Villar Ponte, de Ferrol; Antón Losada Diéguez, Alfonso Daniel Rodríguez Castelao e J. Calviño, de Pontevedra; Manuel Lustres Rivas, de Vigo; Enrique Peinador, de Mondariz; César Quiroga, da Arxentina; Vicente Risco, Arturo Noguerol, Alfonso Monjardín, Eugenio Montes, Ramón Otero Pedrayo, Manuel Villot e Antonio Sánchez González, de Ourense; Francisco Manuel Balboa, Antón Villar Ponte, Antonio Martínez e Lois Peña Novo, da Coruña; Manuel Antonio, de Rianxo; Roberto Blanco Torres, pola prensa de Ourense, e varios irmáns de Monforte. Enviaron adhesións as mocidades céltigas de Madrid, Santiago de Compostela, Lugo e Baiona.

Na Asemblea de Monforte produciuse a ruptura das Irmandades da Fala. A Irmandade da Coruña e algunhas da Comarca mantiveron as fórmulas orixinais, mentres que a maioría constituíu a Irmandade Nazonalista Galega dirixida por Vicente Risco.

## Notas 
## Véxase tamén 
### Bibliografía 
* 
* 
* Artigos "*Irmandandes da Fala*" e "*Galeguismo*" na Gran Enciclopedia Galega Silverio Cañada (DVD).

### Outros artigos 
* III Asemblea Nacionalista

* V Asemblea Nacionalista

### Ligazóns externas 
* , Xosé María (2017): "A IV Asemblea nacionalista": (LXV); 2 (LXVI); 3 (LXVII); 4 (LXVIII); 5 (LXIX); 6 (LXX); Conclusións e valoracións (LXXI) *Diario de Ferrol*.
Rocha, Uruguai

**Rocha** é unha cidade do Uruguai. É a capital do departamento homónimo con 25.538 habitantes (2004). 
Situado na marxe do río homónimo, ata 210&nbsp;km da capital Montevideo.
Joachim Chreptowicz

**Joachim Chreptowicz**, nado o 4 de xaneiro de 1729 e finado o 4 de marzo de 1812, foi un nobre, político e escritor polaco-lituano.

## Traxectoria 
Naceu preto da cidade de Navahrudak, hoxe parte de Belarús. Estudou as primeiras letras na casa familiar de Szczorsy e máis tarde cos xesuítas na Academia de Vilnius e despois durante tres anos en Braniewo e outro ano máis en Nesvizh, logo serviu no escuadrón de húsares do príncipe Carlos. En 1752 foi nomeado stolnik, oficial de distrito, na súa cidade natal e foi elixido membro do Tribunal Lituano, con xurisdición sobre a nobreza, para o ano 1753 e ao ano seguinte entrou no Sejm. En 1764 apoiou a elección de Estanislau Augusto Poniatowski como monarca e na cerimonia de coroación actuou como secretario maior do Gran Ducado de Lituania e en 1765 presidiu o Tribunal Lituano, ano no que foi feito cabaleiro da Orde de Santo Estanislau. Tras a morte do seu pai en 1766, influído polas ideas ilustradas, reformou as súas propiedades dándolle un mellor acceso ás terras aos campesiños, construíndo escolas, contratando doutores e en xeral mellorando as condicións do campesiñado. Entre 1769 e 1772 viaxou por Europa en misión diplomática, visitando Alemaña, Francia, Inglaterra, Países Baixos e Austria, mentres construía na súa propiedade de Szczorsy un palacio ao estilo francés, cunha enorme biblioteca, para a época, de máis de 10.000 volumes.
miniatura|Palacio de Chreptowicz en Szczorsy cara ao ano 1878
En 1773 asumiu o posto de vicechanceler de Lituania e recibiu a Orde da Aguia Branca. Membro do Sejm da Partición (1773-1775) que tiña como misión ratificar a primeira partición de Polonia realizada por Rusia, Austria e Alemaña en 1772, e foi tamén membro da comisión encargada de liguidar os bens da Compañía de Xesús logo da supresión da orde e un dos fundadores da Comisión de Educación Nacional, considerado o primeiro ministerio de educación da historia. Tras 1775 foi membro do Consello Permanente, equivalente a un consello de ministro, e presidente do departamento de asuntos exteriores. Durante a Guerra ruso-polaca de 1792 urxiu ao rei a se unir á Confederación de Targowica que se opuña á constitución do 3 de maio de 1791 negociando secretamente por orde do rei o cesamento de hostilidades co embaixador ruso Yakov Bulgakov.
[miniatura|Joachim Chreptowicz, obra de [Wincenty de Lesseur ]]
En 1793 recibiu o cargo de chanceler de Liturania, entre 1793 e 1795 viaxou por Europa e en 1795 estableceuse en Varsovia, retirado da vida pública, dedicándose ao traballo literario e científico. Escribiu poemas en polaco, e algún en belaruso, partidario das teorías fisiócratas, escribiu artigos sobre agricultura e fundou a Asociación de Amigos da Ciencia.
## Notas
José Luis García

***José Luis García Traid** (1936-1990), xogador e adestrador de fútbol.
***José Luis García Muñoz** (1944-), máis coñecido como **José Luis Garci**, produtor, crítico, presentador de televisión, autor literario, guionista e director de cine español.
***José Luis García García** ou **Xosé Luís García García** (1953-),  político galego.
***José Luis García Casasnovas**, político galego.
***José Luis García López**, político galego.
Pablo Gabriel García Pérez

**Pablo Gabriel García Pérez**, nado o 11 de maio de 1977 en Pando, Uruguai, é un futbolista que xoga na demarcación de mediocentro defensivo.

## Traxectoria 
Comezou a xogar no Montevideo Wanderers FC e tras un breve paso polo CA Peñarol fichou polo Atlético de Madrid, xogando no seu segundo equipo. O equipo madrileño cedeuno ao AC Milan e posteriormente ao FBC Unione Venezia. No verán de 2002 ficha polo CA Osasuna, baixo as ordes de Javier Aguirre. No club navarro pasaría os mellores anos da súa carreira, ese bo papel faría que o Real Madrid se fixase nel, fichándoo no ano 2005.

No Real Madrid nunca chegou a convencer os técnicos polo que ao ano seguinte é cedido ao Celta de Vigo, que buscaba reforzarse de cara ao seu retorno a Copa da UEFA, porén as lesións non lle permitiron ter continuidade e o seu paso polo Celta sería testemuñal, a tempada remataría co descenso do equipo a Segunda División

Ao ano seguinte foi cedido de novo ao Real Murcia, onde ofreceu un mellor rendemento pero sen chegar ao nivel demostrado en Pamplona. O 10 de xullo de 2008 remata o contrato co Real Madrid, cando fichou polo PAOK Tesalónica FC. No 2013 fichou polo AC Skoda Xanthi.

## Notas
El Heraldo de Galicia

***El Heraldo de Galicia*** foi un periódico editado na Coruña entre 1901 e 1902.

## Historia e características 
Apareceu a principios de agosto de 1901. Diario católico dirixido por Francisco Rey Blanco, publicábase con censura eclesiástica. Entre os seus colaboradores figurou Wenceslao Fernández Flórez. Cesou a súa edición en novembro de 1902.
## Notas 
## Véxase tamén 
### Bibliografía
Ácido tetrahidrofólico

{{chembox
| Verifiedfields = changed
| verifiedrevid = 470604221
| ImageFile = Tetrahydrofolic acid.svg
| ImageSize = 250px
| IUPACName = Ácido (2*S*)-2-{[4-({[(6*R*)-2-amino-4-oxo-1,4,5,6,7,8-hexahidropteridin-6-il]metil}amino)fenil]formamido}pentanodioico
| OtherNames = 
| Section1 = 
| Section2 = 
| Section3 = 
}}
O **ácido tetrahidrofólico** (THF), ou **tetrahidrofolato** (ionizado), é un derivado do ácido fólico que funciona como coencima.

## Metabolismo 
### Síntese en humanos 
Prodúcese a partir do ácido dihidrofólico (á súa vez derivado do ácido fólico) pola acción do encima dihidrofolato redutase. Esta reacción é inhibida polo fármaco metotrexato.

É convertido en 5,10-metilenotetrahidrofolato pola serina hidroximetiltransferase.

### Síntese en bacterias 
Moitas bacterias utilizan a dihidropteroato sintetase para producir dihidropteroato, unha molécula que carece de función no organismo humano. Isto fai que sexa unha útil diana para as sulfamidas, que compiten co precursor PABA.

## Funcións 
O tetrahidrofolato funciona como cofactor en moitas reaccións, especialmente no metabolismo de aminoácidos e ácidos nucleicos, nas que actúa como doante de grupos cun átomo de carbono. Obtén ese átomo de carbono do formaldehido que se forma noutros procesos.

O metotrexato actúa sobre a dihidrofolato redutase como inhibidor e así reduce a cantidade tetrahidrofolato producido. Isto orixina escaseza de THF, que pode orixinar anemia megaloblástica.

O ácido tetrahidrofólico está implicado na conversión de ácido formiminoglutámico en ácido glutámico; isto pode causar a redución da cantidade de histidina dispoñible para as descarboxilacións e síntese de proteínas, e poden diminuír os niveis de histamina e ácido formiminoglutámico.

 Ficheiro:Dihydrofolic acid.svg|Ácido dihidrofólico.
 Ficheiro:5,10-methylenetetrahydrofolic acid.svg|5,10-Metilenotetrahidrofolato.

## Notas 
## Véxase tamén 
### Outros artigos 
* Ácido fólico

### Ligazóns externas 
* Tetrahidrofolato unido a proteínas en PDB
Benito Serantes Echegaray

**Benito Serantes Echegaray**, finado en Ourense o 16 de xaneiro de 1959, foi un xornalista e político galego.

## Traxectoria 
Foi redactor de *El Derecho* e dirixiu *Heraldo de Galicia*. Militante do Partido Conservador, foi elixido deputado provincial en 1917.

## Notas
Ministerio de Mariña de España

[thumb|280px|O [Cuartel Xeral da Armada, sede do Ministerio de Mariña, no Paseo do Prado de Madrid.]]
O **Ministerio de Mariña** foi o departamento ministerial encargado da Armada en España, e existiu en varias épocas da historia, a última entre 1939 e 1977.

Procedente do Despacho de Mariña que modificou a súa denominación mediante o Real Decreto de 20 de setembro de 1851, foi dúas veces eliminado, e restaurado polo xeneral Franco ao finalizar a Guerra Civil Española en 1939 por Lei de 8 de agosto de 1939, cuxa organización e funcións quedaron delimitadas por Decreto de 1 de setembro de 1939.

Existiu ata 1977 en que se suprimiu co R.D. 1558/77, de 4 de xullo, cando o presidente do goberno Adolfo Suárez creou o Ministerio de Defensa que integrou aos ministerios do Aire, Exército e **Mariña**, durante a Transición política, tralas primeiras eleccións xerais.

## Edificio 
Nun primeiro momento o Ministerio de Mariña tivo a súa sede no Palacio de Godoy, xunto cos Ministerios de Facenda, Xustiza e Guerra, polo que devandito palacio era coñecido como Casa dos Ministerios. Con todo, cando chegou o século XX o edificio atopábase xa en estado ruinoso.

Por iso a sede do Ministerio de Mariña pasou a ser o edificio situado no Paseo do Prado de Madrid, construído entre 1925 e 1928, en terreos pertencentes aos Xardíns do Bo Retiro, e que despois se converteu no Cuartel Xeral da Armada. Parte das súas instalacións son ocupadas polo Museo Naval de Madrid.

## Notas
Corno (diacrítico)

O **corno** ( **̛** ) é un sinal diacrítico que se coloca na parte superior dereita das vogais.

## Usos
En vietnamita o corno, chamado *móc* emprégase no *o* e no *u* para formar os grafemas *ơ* e *ư*, considerados letras independentes no alfabeto vietnamita. Estas letras representan a versión arredondada das vogais *o* e *u*.

## Notas
## Véxase tamén
### Outros artigos
* Diacríticos do alfabeto vietnamita
### Ligazóns externas 
* Diacritics Project — All you need to design a font with correct accents
Adolfo Merelles Martel

**Adolfo Merelles Martel**, nado en Madrid en 1883 e finado na mesma cidade o 16 de xaneiro de 1962, foi un político galego.

## Traxectoria 
Fillo de Adolfo Merelles Caula, dono do Pazo de Porteliña en Beariz. Foi elixido deputado polo distrito de Ribadavia nas eleccións de 1910. Participou na Asemblea Agraria de Ribadavia (1912) e fundou en 1913 o periódico agrarista *Heraldo de Galicia* que dirixiu a finais dese ano. Promoveu o inicio das obras da estrada OU-213, que une San Cristovo con Beariz. Volveu ser candidato a deputado polo distrito de Ribadavia nas eleccións de 1914, 1916, 1920 e 1923, pero foi derrotado polo candidato conservador José Estévez Carrera que tiña o apoio de Gabino Bugallal. Finou en Madrid o o 16 de xaneiro de 1962.

## Vida persoal 
Casou con Carmen Eguiluz Ullibarri.

## Notas 
## Véxase tamén 
### Ligazóns externas 
* Panteón de Merelles
Juan José Méndez Lema

**Juan José Méndez Lema**, nado en Carantoña (Vimianzo) o 18 de outubro de 1919, foi un militar galego.

## Traxectoria
Fillo de Alonso Méndez Valiña e Generosa Lema Canosa, tiña cinco irmáns: Cándido, Herminia, Manuel, Carmen e Valentín. Alistouse como voluntario para combater na guerra civil española canda as tropas nacionais. Desde maio de 1938 formoi parte da 2ª Compañía de Padiolas do VII Grupo de Sanidade Militar, afecta á I División de Cabalería. O 30 de setembro de 1939 recibiu a Medalla de Campaña. En decembro de 1939 estaba no rexemento de artillaría.

Alistouse como voluntario na División Azul. Combateu en Rusia entre o 3 de febreiro de 1942 e o 6 de agosto de 1943. Pertenceu á batería da plana maior do III grupo de artillaría 250, baixo o mando de Agustín Muñoz Grandes e do xeneral Emilio Esteban Infantes. Formou parte no sitio de Leningrado, e o 10 de febreiro de 1943 participou na batalla de Krasny Bor, pola que recibiu a Cruz Vermella do Mérito Militar o 7 de marzo de 1943 de mans do xeneral xefe da división. Recibiu tamén a condecoración *Winterschlacht in ostem* por sobrevivir ao inverno de 1942, con autorización para levar lazo distintivo negrivermello, e mais a *Erinnerungsmedaille* de mans de Georg Lindemann.

Tralo seu regreso a España, foi licenciado o 28 de xullo de 1944. En 1948 emigrou a Arxentina, en 1954 a Venezuela e posteriormente a Suíza. Formaba parte da irmandade Spanki Jarasho, o grupo coruñés de ex combatentes da División Azul.

## Véxase tamén
### Ligazóns externas
*"Méndez, el héroe de Krasny Bor", artigo en *A Nosa Costa*, 26 de setembro de 2009 .
Adolfo Merelles

Co nome **Adolfo Merelles** podemos referirnos a:

***Adolfo Merelles Caula**, avogado e político galego (1843-1911).
***Adolfo Merelles Martel**, político galego, fillo do anterior (1883-1962).
Ácido dihidrofólico

{{chembox
| verifiedrevid = 443685970
| ImageFile = Dihydrofolic acid.svg
| ImageSize = 250px
| IUPACName = Ácido *N*-(4-{[(2-amino-4-oxo-1,4,7,8-tetrahidropteridin-6-il)metil]amino}benzoil)-L-glutámico
| OtherNames = H2folato, DH
| Section1 = 
| Section2 = 
| Section3 = 
}}
O **ácido dihidrofólico** (**dihidrofolato**) é un derivado do ácido fólico, que é convertido no coencima ácido tetrahidrofólico (tetrahidrofolato) pola dihidrofolato redutase. Como o tetrahidrofolato é necesario para producir purinas e pirimidinas, que son constituíntes do ADN e ARN, o dihidrofolato redutase é a diana de varios fármacos utilizados para impedir a síntese de ácidos nucleicos. As sulfamidas impiden a síntese de dihidrofolato. O metotrexato é un inhibidor da dihidrofolato redutase, polo que impide a produción de dihidrofolato.

## Notas
Heraldo de Galicia (1913)

***Heraldo de Galicia*** foi un xornal editado no Concello de Canedo en 1913.

## Historia e características 
Subtitulado *Diario independiente*, pareceu a principios de xaneiro de 1913. Periódico de tendencia agrarista fundado por Adolfo Merelles Martel, estaba dirixido por Benito Serantes Echegaray. Foron os seus redactores Justo Hermida, Antonio Docampo e Vicente Domínguez. Entre os seus colaboradores figurou Amando Losada. En outubro de 1913 Benito Serantes dimitiu como director, sendo substituído polo fundador Adolfo Merelles. Nos últimos meses de 1913 substituíu a revista *Acción Gallega* como portavoz do movemento Acción Gallega durante un período curto de tempo. Cesou a súa publicación o 11 de novembro de 1913. Foi continuado por *El Heraldo Gallego*.

## Notas 
## Véxase tamén 
### Bibliografía 
*
Exuvia

miniatura|A exuviae - *Orchid mantis*.
A **exuvia** é a cutícula ou cuberta exterior (exoesqueleto), abandonada polos artrópodos (insectos, crustáceos e arácnidos) tras a muda. A exuvia dun artrópodo pode ser ben útil para identificar a especie e tamén o sexo do animal.

Non é sempre práctico estudar insectos, crustáceos ou arácnidos directamente; en ocasións é máis fácil recoller e estudar as súas exuvias coas que poden determinarse varios aspectos xerais do seu ciclo biolóxico, a súa distribución, número de individuos por sexo, poboacións presentes nun ecosistema etc.

## Notas
O demoledor

***O demoledor*** (en ) é un filme estadounidense dirixido por Marco Brambilla que se estreou en 1993.

## Sinopse 
Un perigoso asasino chamado Simon Phoenix é conxelado nun cárcere crioxénico. Anos despois é espertado nunha cidade sen crimes e cunha sociedade amable e respetuosa, onde ninguén pode evitar que cometa crimes. Só Spartan, o policía que o detivo en 1996 e que foi conxelado canda el, pode acabar con Phoenix.

## Personaxes 
* Sylvester Stallone como Sarxento John Spartan
* Wesley Snipes como Simon Phoenix
* Sandra Bullock como Tenente Lenina Huxley 
* Nigel Hawthorne como Doutor Raymond Cocteau 
* Benjamin Bratt como Oficial Alfredo Garcia 
* Denis Leary como Edgar Friendly
* Rob Schneider como Erwin (sen acreditar)
* Jack Black como Wasteland Scrap 
* Bill Cobbs como Zachary Lamb (vello) 
* Bob Gunton como Xefe George Earle 
* Paul Perri como Squad Leader
* Pat Skipper como Piloto de helicóptero
* Glenn Shadix como Associate Bob
* Trent Walker como Boggle Guard 
* Troy Evans como Tough Cop 
* Grand L. Bush como Zachary Lamb (novo)
* Steve Kahan como Capitán Healy
* Andre Gregory como Warden William Smithers
* Jesse Ventura como Adam
* Brandy Ledford como Moza que se trabuca de número de teléfono

Jack Black interpreta a un dos "Wasteland Scraps" nunha das escenas nos sumidoiros, e Rob Schneider interpreta a Erwin, un dos operadores na sala de control do Departamento de policía de San Ánxeles.

## Galardóns e nomeamentos 
* 1993: Nomeada ós Premios Razzie: Peor actriz secundaria (Sandra Bullock).

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
Gran Premio de Bélxica de 1977

O **Gran Premio de Bélxica** de Fórmula 1 de  disputouse en Zolder o 5 de xuño de 1977. Foi a sétima carreira da tempada de Fórmula Un de , o 35º Gran Premio de Bélxica e a cuarta, que se celebrou no Autódromo de Zolder. A carreira disputouse sobre 70 voltas nos catro quilómetros do circuíto para unha distancia de carreira de 280 quilómetros.

## Resumo da carreira 
Na cualificación Mario Andretti logrou unha cómoda pole. A carreira foi comezou sobre mollado pola choiva ao principio do día, e Watson tomou a dianteira na primeira curva, pero pouco máis tarde na primeira volta, Andretti e Watson bateron cando o primeiro recuperar a posición véndose obrigados a retirarse, o que deixou a Jody Scheckter na cabeza.

Scheckter liderou as primeiras voltas por diante de Nilsson. A pista comezou a secarse e todo o mundo tivo que entrar en boxes para cambiar os pneumáticos, os que se detiveron antes foron os que se beneficiaron, Niki Lauda lideraba por diante de Jochen Mass e Scheckter caeu a quinta posición. Mass trompeou, deixando segundo a Nilsson, que logo pasou a Lauda para lograr a primeira vitoria da súa carreira. Detrás e segundo clasificado, foi Lauda, Ronnie Peterson completou o podio para o equipo Tyrrell logo da retirada de Scheckter por un fallo no motor.

## Clasificación 
## Posicións logo da carreira 
;Clasificación do campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
* Esta carreira foi a única vitoria na Fórmula 1 de Gunnar Nilsson.

## Véxase tamén 
### Ligazóns externas 
*
Cool Runnings

***Cool Runnings*** é un filme estadounidense dirixido por Jon Turteltaub que se estreou en 1993.

## Sinopse 
Derice, Sanka, Junio Bevil e Yul son catro atletas xamaicanos, sen case recursos e sen ter coñecemento do bobsleigh, están dispostos a conseguir unha difícil meta: gañar a medalla de ouro nos Xogos Olímpicos de inverno de Calgary, Canadá. Para, iso recrutan como adestrador a un ex-campión norteamericano (John Candy), quen aceptará a imposible tarefa debido á súa precaria situación económica.

## Personaxes 
* Leon como Derice Bannock
* Doug E. Doug como Sanka Coffie
* Rawle D. Lewis como Junior Bevil
* Malik Yoba como Yul Brenner
* John Candy como Irving "Irv" Blitzer
* Raymond J. Barry como Kurt Hemphill
* Peter Outerbridge como Josef Grull
* Paul Coeur como Roger
* Larry Gilman como Larry
* Charles Hyatt como Whitby Bevil
* Winston Stona como Coolidge
* Bertina Macauley como Joy Bannock
* Kristoffer Cooper como Winston

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
5-Metiluridina

A **5-metiluridina**, tamén chamada **ribotimidina**, é un nucleósido de pirimidina. É o equivalente como ribonucleósido do desoxirribonucleósido timidina, ao cal lle falta un grupo hidroxilo na posición 2'. A 5-metiluridina contén unha base timina enlazada ao azucre ribosa. Pode obterse ao degradar os ARNt, xa que é unha das bases raras que se encontra no brazo T (ou TΨC) do ARNt.

## Notas
The Internship

***The Internship*** é un filme estadounidense dirixido por Shawn Levy que se estreou no 2013. Foi escrito por Vince Vaughn e Jared Stern, e producido por Vaughn e Levy. O filme está protagonizado por Vince Vaughn e Owen Wilson, na que é a súa terceira colaboración despois de *Starsky and Hutch* (2004) e *Wedding Crashers* (2005). A principal localización do filme é o Googleplex, as oficinas de Google preto de San Jose, California.

## Sinopse 
Billy (Vince Vaughn) e Nick (Owen Wilson), dous comerciais de cuarenta anos que perderon o seu emprego, chegan á conclusión de que o seu problema consiste en non terse adaptado ás novas tecnoloxías. Deciden entón buscar traballo na empresa máis popular de Internet: Google. Cando conseguen un contrato en prácticas como bolseiros, veranse obrigados a competir con espelidos mozos universitarios que o saben todo sobre o mundo dixital.

## Personaxes 
* Vince Vaughn como Billy McMahon
* Owen Wilson como Nick Campbell
* Rose Byrne como Dana Simms
* Josh Brener como Lyle Spaulding
* Max Minghella como Graham Hawtrey
* Joanna García como Megan
* John Goodman como Sammy Boscoe
* Jessica Szohr como Marielena
* Tiya Sircar como Neha Patel
* Dylan O'Brien como Stuart Twombly
* Tobit Raphael como Yo-Yo Santos
* Bruno Amato como Sal
* B.J. Novak como Male Interviewer
* Aasif Mandvi como Mr. Roger Chetty
* Josh Gad como Andrew Anderson
* Rob Riggle como Randy
* Will Ferrell como Kevin (sen acreditar)
* Sergey Brin como El mesmo (cameo)
* Eric Andre como Sid

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en BoxOfficeMojo
Aladdin (filme de 1992)

***Aladdin*** é un filme estadounidense de Walt Disney Pictures dirixido por Ron Clements e John Musker que se estreou en 1992. Baséase no conto "Aladino e a lámpada marabillosa" da compilación *As mil e unha noites*.

## Sinopse 
Aladdin é un enxeñoso rapaz que, malia vivir nun estado de extrema pobreza, soña con casar coa fermosa filla do sultán, a princesa Jasmine. O destino intervén cando o astuto visir do Sultán, Yafar, recruta a Aladdin para que lle axude a recuperar unha lámpada máxica das profundidades da Cova das Marabillas. O mozo atopa a lámpada, na que vive un xenio que concede tres desexos a quen o libere.

## Personaxes 
* Scott Weinger como Aladdin
* Robin Williams como Xenio
* Jonathan Freeman como Jafar
* Linda Larkin como Princesa Jasmine
* Frank Welker como Abu
* Gilbert Gottfried como Iago
* Douglas Seale como O Sultán
* Jim Cummings como Razoul
* Bruce Adler como Comerciante
* Charlie Adler como Gazeem
* Hal Smith como Cabalo de Jafar

## Galardóns e nomeamentos 
* 1992: 2 Oscars: Mellor banda sonora orixinal, mellor canción. 5 nomeamentos.
* 1992: 3 Globos de Ouro: Mellor bso, canción, premio á dobraxe (Robin Williams). 6 nomeamentos.
* 1993: Premios Annie: Mellor filme.
* 1993: 2 nomeamentos ós BAFTA: Mellor banda sonora orixinal e efectos visuais.
* 1993: 3 Saturn Awards: filme de fantasía, actor secundario (Robin Williams) e actor novo (Scott Weinger).

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Aurelio Enríquez González

**Aurelio Enríquez González**, nado en Vilanova de Valdeorras (O Barco de Valdeorras) o 18 de xullo de 1845 e finado en Baños de Montemayor (Cáceres) o 30 de xullo de 1910, foi un médico e político galego.

## Traxectoria 
Estudou Medicina na Universidade de Santiago de Compostela, recibindo o grao de Licenciado en 1868. Obtivo o título de Doutor en 1869 en Madrid. Foi médico titular de Ponferrada en 1869, médico do ferrocarril do Noroeste e profesor do Instituto de Terapéutica operativa. Médico Director interino de Elorrio. Ingresou no Corpo de Médicos-Directores de Baños en 1874 e desempeñou a praza nos balnearios de Puente Viesgo (Cantabria), Betelu (Navarra), Archena (Murcia), Zestoa (Guipúscoa) e Baños de Montemayor (Cáceres). Foi membro fundador da Sociedad Española de Hidrología Médica da que foi presidente en 1897. Foi elixido deputado polo distrito de Valdeorras nas eleccións de agosto de 1872. Na Restauración, nas eleccións de 1886, foi elixido deputado polo distrito de Ponferrada e foi reelixido polo mesmo distrito nas eleccións de 1893. Nas eleccións de 1896 foi elixido senador pola provincia da Coruña. Nas eleccións de 1898 volveu ser elixido deputado polo distrito de Valdeorras, o mesmo que nas de 1901. En xuño de 1910 foi nomeado senador vitalicio. Finou en Baños de Montemayor onde era director do seu balneario.

## Véxase tamén 
### Ligazóns externas 
* Figuras destacadas
Castro de Castrelo

O **Castro de Castrelo** é un castro galaico, datado aproximadamente entre a Segunda Idade de Ferro e o cambio de era, pertencente á denominada cultura castrexa.

## Situación 
O castro está situado no lugar de Castrelo, na parroquia de Soesto, no concello coruñés de Laxe, moi cerca da estrada AC-433, que une Laxe coa Ponte do Porto.

## Descrición 
A escavación, realizada entre varias casas da aldea, amosa un gran muro dun ancho superior aos tres metros, cunha grande entrada de carácter monumental, similares á do próximo Castro de Borneiro ou ao de Elviña, con grandes laxes que cobren o seu chan. A muralla posúe un característico escalonado común a outras escavacións da Idade de Ferro en Galiza. Ao carón da entrada monumental, á súa esquerda, advírtese unha segunda porta que está tapiada, algo que se repite uns metros máis ao norte, onde atopamos outra porta tapiada.

Na zona interior do castro aprécianse os posibles inicios dun corpo de garda, un achado pouco habitual nas escavacións de castros galegos. O castro presenta unha interesante configuración de plataformas e parapetos, agochados baixo un piñeiral. As escavacións comezaron no verán dese mesmo ano, centrándose na parte do xacemento máis próxima ao trazado inicial da vía.

As investigacións desenvolvéronse en tres fases sucesivas:

* **Prospección:** Os traballos sacaron á luz a muralla exterior do recinto, que resultou ser máis amplo do que se pensaba nun principio, segundo explicou o arqueólogo Juan Cano. Porén, os estudos non foron máis aló e a pequena área escavada só puxo de manifesto que o asentamento estaba rodeado dunha dobre muralla e que a porta de entrada foi modificada en tres ocasións, así como a datación estimada en 2.200 anos.
::Porén os traballos non superaron a entrada, polo que se descoñece se a croa é un espazo baleiro ou se polo contrario conta con restos de construcións. As escavacións non permitiron desvelar a importancia real que poida ter o xacemento, xa que case non se produciron achados, posiblemente a causa de terse escavado nunha zona exterior do castro.
* **Sondaxes arqueolóxicas:**
* **Escavación en área:**

## Notas 
## Véxase tamén 
### Bibliografía 
* PAI AUGUSTO, Diego *Restos cerámicos recuperados en la excavación arqueológica en "O Castrelo", Laxe, A Coruña*
* Importante achado arqueolóxico na ampliación da estrada a Laxe
CyBee

**CyBee** é un grupo de música catalán, que tras facer versións e maquetas con temas propios, gravaron e en outubro de 2013 publicaron o seu primeiro disco, *CyBee*.

## Membros 
* Jordi Vilaseca (batería)
* Marc Colomer (guitarra)
* Aleix Martí (voz e baixo)
* Nil Moliner (voz e guitarra).

## Discografía 
* *CyBee* (2013)
* viatge mu (2016)

## Véxase tamén 
### Ligazóns externas 
* www.cybee.cat
King Edward Point

[miniatura|Restos dun helicóptero nas proximidades derribado durante a [Guerra das Malvinas.]]
**King Edward Point** ou **Ponta Coronel Zelaya** (segundo a toponimia arxentina) é a capital das Illas Xeorxia do Sur e Sandwich do Sur. Áchase conectado por un camiño costeiro dun quilómetro coa estación baleeira abandonada de Grytviken.

## Historia e características 
O lugar foi visitado polos cazadores de focas ingleses e estadounidenses nos séculos XVIII e XIX, e explorado por unha expedición antártica sueca de Otto Nordenskiöld en 1902. Foi nomeado polos británicos cara a 1906 en honor do rei Eduardo VII. En 1909 o administrador británico local foi transferido de Grytviken cara a King Edward Point, que é considerada xeralmente como parte integrante de Grytviken.

Este lugar é tamén a posición dunha estación científica do Servizo Antártico Británico (British Antarctic Survey), especializada na investigación da pesca para o Goberno das Illas Xeorxia do Sur e Sandwich do Sur, necesaria para a xerencia da Zona Económica Exclusiva de 200 millas náuticas dese territorio británico ultramarino. A cal foi establecida como laboratorio mariño en 1925 como parte da Discovery Investigations. O 1 de xaneiro de 1950 a propiedade da estación foi asumida polo goberno británico das Illas Malvinas e Dependencias. Dende o 1 de xaneiro de 1952 e o 13 de novembro de 1969, a estación estivo deshabitada e logo o British Antarctic Survey subministroulle persoal ata 1982.

Ao comezo da Guerra das Malvinas, o 3 de abril de 1982, as forzas arxentinas desaloxaron os británicos e pecharon a estación, pero foron expulsadas durante a Operación Paraquat polas forzas británicas.

Unha serie de oficiais civís da Mariña foron designados para levar a cabo tarefas de control de pesca para o goberno británico das Illas Xeorxia do Sur e Sandwich do Sur dende 1991, protexidos por unha pequena gornición.

O 22 de marzo de 2001, o British Antarctic Survey reabriu a estación a cargo do Goberno das Illas Xeorxia do Sur e Sandwich do Sur. A maioría dos edificios antigos foron destruídos e construíronse outros novos, coa excepción da Discovery House (de 1925) e a Gaol (de 1912).

Actualmente nove integrantes do British Antarctic Survey permanecen durante a tempada invernal na estación, alcanzando ao redor de dezaoito no verán. Dous funcionarios do goberno británico están baseados en King Edward Point, permanecendo durante os preto de tres meses que dura a tempada de pesca invernal. O persoal do museo Georgia do sur de Grytviken, que opera de outubro a marzo, alóxase en King Edward Point.

A República Arxentina rexeita a presenza británica no lugar e xunto co resto das illas Xeorxias do Sur, faino parte do Departamento Illas do Atlántico Sur na Provincia de Tierra del Fuego, Antártida e Islas del Atlántico Sur.

## Notas 
## Véxase tamén 
### Ligazóns externas 
* Base da King Edward Point
Víctor Manuel López Quijada

**Víctor Manuel López Quijada**, nado en Ribadavia en 1928 e finado en Madrid o 30 de novembro de 2021, foi un político galego.

## Traxectoria 
Foi profesor do ciclo de Matemáticas do Instituto Laboral de Ribadavia. Empregado na Caixa de Aforros Provincial de Ourense, foi fundador e directivo da Cooperativa Vitivinícola do Ribeiro. Foi nomeado alcalde de Ribadavia en xullo de 1970, permanecendo no cargo até 1975. Afeccionado á fotografía, foi presidente da Agrupación Artístico-Fotográfica de Ribadavia. 

Finou en Madrid o 30 de novembro de 2021.

## Notas
A meiga novata

***A meiga novata*** (en ) é un filme estadounidense de Walt Disney Pictures dirixido por Robert Stevenson que se estreou en 1971.

## Sinopse 
A excéntrica Eglantine Price (Angela Lansbury) é unha meiga afeccionada que ten que facerse cargo de tres nenos londinienses que foron evacuados por mor da guerra á pequena vila costeira onde ela vive. Xuntos loitarán contra o invasor alemán, empregando para iso un feitizo maxistral de Eglantine.

## Personaxes 
* Angela Lansbury como Ms. Eglantine Price
* David Tomlinson como Mr. Emelius Browne
* Ian Weighill como Charles "Charlie" Rawlins
* Cindy O'Callaghan como Carrie Rawlins
* Roy Snart como Paul Rawlins
* Roddy McDowall como Mr. Jelk
* Sam Jaffe como Bookman
* Bruce Forsyth como Swinburne
* Tessie O'Shea como Mrs. Hobday
* John Ericson como Coronel Heller
* Reginald Owen como Xeneral Sir Brian Teagler
* Arthur Gould-Porter como Capitán Bill Greer
* Hank Worden como Soldado
* Cyril Delevanti como Granxeiro

### Voces 
* Lennie Weinrib como Rei Leónidas
* Dallas McKennon como Oso
* Bob Holt como Codfish

## Galardóns e nomeamentos 
* 1971: Oscar: Mellores efectos visuais. 5 nomeamentos.
* 1971: Globos de Ouro: Nomeada a mellor actriz musical/comedia (Angela Lansbury).

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes
Lavacolla

O topónimo **Lavacolla** pode referirse a:

;En Galiza
***Lavacolla**, lugar da parroquia de Santo Ourente de Entíns, no concello de Outes;
***A Lavacolla**, lugar da parroquia de Sabugueira, no concello de Santiago de Compostela.

;Transportes
***Aeroporto de Santiago-Rosalía de Castro** ou **Aeroporto da Lavacolla**, aeroporto de Santiago de Compostela.
A Igrexa, Cabeiro, Redondela

**A Igrexa** é un lugar da parroquia de Cabeiro, no concello pontevedrés de Redondela, na comarca de Vigo. Segundo o IGE, en 2012 tiña 426 habitantes (219 homes e 207 mulleres).

## Toponimia 
O topónimo **A Igrexa** (do latín , o lugar da igrexa) débese á presenza no lugar da igrexa de San Xoán de Cabeiro.

## Lugares e parroquias 
### Lugares de Cabeiro 
### Parroquias de Redondela 
## Notas